wickkiey/tamil-wikipedia-chunked huggingface dataset:
# பிரோஸ் பாலியா

**பிரோஸ் பாலியா** (*Phiroze Palia* பிறப்பு: செப்டம்பர் 5 1910 - இறப்பு: செப்டம்பர் 9 1981) இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் இரண்டு தேர்வுத் துடுப்பாட்டப் போட்டிகளிலும், 100 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1936 ஆண்டுகளில் பிரதிநிதித்துவப் படுத்தியுள்ளார்.
# சா நியால்சந்த்

**சா நியால்சந்த்** (Shah Nyalchand, பிறப்பு:செப்டம்பர் 14, 1915)- இறப்பு: சனவரி 4 1997) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 57 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1952 ம் ஆண்டில் பிரதிநிதித்துவப் படுத்தியுள்ளார்.
# நூல் விரும்பி

'', 1850, வரைந்தவர்: கார்ல் இசுப்பிட்சுவெக்.]]  
**நூல் விரும்பி** (*Bibliophile*) என அழைக்கப்படுபவர் நூல்களில் அதிக ஆர்வம், ஈடுபாடு உள்ளவர் ஆவார். இப்படியானவர்களை **புத்தகப் புழுக்கள்** அல்லது **புத்தகப் பூச்சிகள்** என்று பேச்சு வழக்கில் பொதுவாக குறிப்பிடுவர். பொதுவாக இவர்கள் வாசிப்பை விரும்புபவர்களாக இருப்பதோடு பல வகையான நூல்களையும் ஆர்வத்துடன் வாசிப்பவர்களாக இருப்பர். இவர்களில் சிலர் குறிப்பிட்ட விடயத்தில் ஆர்வம் கொண்டு அது தொடர்பான நூல்களை வாசிப்பவர்களாகவும் இருப்பர். நூல் விரும்பிகள் அனைவரும் நூல்களை சேகரிப்பவராக இருக்க வேண்டிய அவசியமில்லை. ஆனால் சிலர் தாமே பல்வேறுபட்ட நூல்களை வாங்கி வீட்டில் சிறிய நூலகம் போல் அமைத்து நூல் சேகரிப்பு செய்பவர்களாகவும் இருக்கின்றனர்.
# பிரக்யான் ஓஜா

**பிரக்யான் ஓஜா** *(Pragyan Ojha),* பிறப்பு: செப்டம்பர் 5 1986), துடுப்பாட்ட அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 2009 – 2010 ஆண்டுகளில் பிரதிநிதித்துவப் படுத்தியுள்ளார்.
# சந்திரகாந்த் பண்டிட்

**சந்திரகாந்த் பண்டிட்** *(Chandrakant Pandit*, பிறப்பு: செப்டம்பர் 30 1961), இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் ஐந்து தேர்வுத் துடுப்பாட்டப் போட்டிகளிலும், 36 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1986 – 1990 ஆண்டுகளில் பிரதிநிதித்துவப் படுத்தியுள்ளார்.
# குலாம் பாக்கர்

**குலாம் பாக்கர்** *(Ghulam Parkar,* பிறப்பு: அக்டோபர் 25 1955), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1982 ம் ஆண்டில் பிரதிநிதித்துவப் படுத்தியுள்ளார்.
# ராம்நாத் பாக்கர்

**ராம்நாத் பாக்கர்** (Ramnath Parkar), பிறப்பு: அக்டோபர் 31 1946), இறப்பு: ஆகத்து 11 1999 துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 85 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1972 ம் ஆண்டில் பிரதிநிதித்துவப் படுத்தியுள்ளார்.
# தீரஜ் பிரசன்னா

**தீரஜ் பிரசன்னா** *(Dhiraj Parsana*, பிறப்பு: டிசம்பர் 2 1947), இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் இரண்டு தேர்வுத் துடுப்பாட்டப் போட்டிகளிலும், 93 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை 1979 ம் ஆண்டில் பிரதிநிதித்துவப் படுத்தியுள்ளார்.
# பத்தாயிரம் புத்தர்கள் மடாலயம்

சிலை, சிலையின் பக்கச் சுவர்களில் காணப்படும் பெட்டிகளில் இறந்தவர்களின் சாம்பல் உள்ளது.]]
**பத்தாயிரம் புத்தர்கள் மடாலயம்** (Ten Thousand Buddhas Monastery) என்பது ஒரு பௌத்த விகாரையாகும். இந்த விகாரை ஹொங்கொங், சா டின் மாவட்டத்தில் "பய் டவ் கிராமம்" எனும் கிராமத்தில் உள்ளது. பத்தாயிரம் புத்தர்கள் மடலாயம் என்பதன் பொருள், மடாலயத்திற்கு செல்லும் பாதையின் இருபக்கமும், ஆரம்பம் முதல் மடாலயம் வரை பத்தாயிரத்திற்கும் அதிகமான பௌத்தப் பிக்குகளின் சிலைகள் கட்டப்பட்டிருப்பதே ஆகும். மொத்தம் 12,000 சிலைகள் உள்ளன.  
உண்மையில் இந்த பௌத்த விகாரை "மடாலயம்" என்று அழைக்கப்பட்டாலும், சாதாரணமாக பௌத்த பிக்குகளுக்கும் பிக்குனிகளுக்கும் வசிப்பதற்கு அமைக்கப்பட்ட ஒரு மடமாக இல்லை.
# பத்தாயிரம் புத்தர்கள் மடாலயம்

## வரலாறு

1933ம் ஆண்டுகளின் வணக்கத்திற்குரிய "யுவட் கை" எனும் சீனப் பௌத்த பிக்கு சீனாவில் இருந்து வருகைத் தந்திருந்தார். அவரே 1951ம் ஆண்டில் இந்த பத்தாயிரம் புத்தர்கள் மடாலயத்தைக் கட்டியவர் என அறியப்படுகிறது. அவர் பௌத்த போதனைகளை உள்ளூர் மக்களுக்கு போதிக்க என்று வந்தவர், பௌத்த கல்லூரி ஒன்றை இங்கு நிறுவும் முயற்சியில் இறங்கியுள்ளார். அக்காலகட்டத்தில் சா டின் பகுதியில் முன்னாள் பௌத்தராக இருந்த ஒரு வணிகரிடம் இருந்து நிலத்தை பெற்ற இவர், இந்த பத்தாயிரம் புத்தர்கள் மடாலயத்தை 1949களில் கட்டும் பணியைத் தொடங்கியுள்ளார். இந்த மடாலயம் கட்டுமானப் பணி ஆரம்பத்தின் போது போதிய வசதிகள் இன்மையால், இவரும் இவரது சீடர்களுமாக கட்டுமானப் பணிக்கான பொருட்களை கடும் உடல் உழைப்பின் பயனாகவே தூக்கிச் சென்று கட்டினராம். இதன் முதல் கட்டுமானப் பணிகள் எட்டு ஆண்டுகளில் நிறைவுற்றன.  
அதன் பின்னர் 12,000 பௌத்தப் பிக்குகளின் சிலைகளை கட்டி, விகாரைக்கு செல்லும் பாதையின் தொடக்கத்தில் இருந்து விகாரை வரை நிறுவுவதற்கு 10 ஆண்டுகள் பிடித்துள்ளன. இவ்வாறு இதன் கட்டுமானப் பணிகள் 1957ம் ஆண்டில் நிறைவுற்றன.
# பத்தாயிரம் புத்தர்கள் மடாலயம்

## வழிபாட்டு முறைகள்

இந்தியாவில் தோன்றிய பௌத்தம் ஆசிய நாடுகள் பலவற்றிற்கு பரவியது போன்றேசீனத்திற்கும் பரவியிருந்தாலும், ஏனைய நாடுகளின் பௌத்த விதிமுறைகளுக்கும் சீன பௌத்த விதிமுறைகளுக்கும் இடையே பாரிய வேறுபாடு உண்டு. வழிபாட்டு முறையிலும் வேறுபட்ட தன்மைகள் உள்ளன. இலங்கை பௌத்தம் என்பது அதன் இந்து வழிபாட்டு முறையில் இருந்து மருவல் பெற்றது என்பதால் அது இந்து வழிபாட்டு முறைகளை ஆதாரமாகக் கொண்டு அமைந்திருப்பது போன்றே, சீனப் பௌத்தம் என்பதும் சீனர்களின் ஆரம்பப் பண்பாடு, பழக்க வழக்கம் மற்றும் வழிபாட்டு முறைகளை ஆதாரமாகக் கொண்டு விளங்குகிறது. ஹொங்கொங்கர்களும் சீன மரபினர் என்பதால் அதையொத்த வழிபாட்டு முறையே ஹொங்கொங் பௌத்தர்களிடையேயும் காணப்படுகின்றது.
# பத்தாயிரம் புத்தர்கள் மடாலயம்

## வழிபாட்டு முறைகள்

### பிக்குகளின் உடைகள்

பௌத்தப் பிக்குகள் இங்கே காவி உடைக்கு பதிலாக கருப்பு உடை அணிந்துள்ளனர். பிரதான பிக்கு மட்டுமே மஞ்சள் உடையும் அதற்கு மேல் சிகப்பு மேலாடை ஒன்றும் அணிந்துள்ளார்.
# பத்தாயிரம் புத்தர்கள் மடாலயம்

## வழிபாட்டு முறைகள்

### பாதணிகள்

பௌத்த கோயில்கள் உள்ளே பாதணிகள் அணிந்து செல்லத் தடையில்லை. பிக்குகளும் பாதணிகள் அணிந்தே உள்ளனர்.
# பத்தாயிரம் புத்தர்கள் மடாலயம்

## வழிபாட்டு முறைகள்

### வழிபாட்டு முறை

பிக்குகள் சிறிய பறைகளை அடித்தவண்ணம், பாளிமொழியில் "பண" சொல்கின்றனர். பௌத்தர்கள் நின்று வழிபடுகின்றனர். முழங்கால் இட்டு வணங்கும் முறை இலங்கை, இந்திய முறைகளில் இருந்து வேறுபடுகிறது. முழங்கால் இடும் போது கால்கள் வலிக்காமல் இருப்பதற்கு சதுர வடிவிலான ஒரு பஞ்சணை போடப்பட்டுள்ளது. அதன்மீது கால்களை முழங்காலிட்டு வழிபடுகின்றனர். பின்னர் வரிசையாகச் சென்று பிக்குகளிடம் ஆசிர்வாதம் பெறுகின்றனர்.
# பத்தாயிரம் புத்தர்கள் மடாலயம்

## இறந்தவர்கள் சாம்பல்

இலங்கை, இந்தியா போன்ற நாடுகளில் இல்லாத ஒரு பௌத்த வழக்கு சீனப் பௌத்தர்களிடம் உள்ளது. அதாவது பௌத்த விகாரையின் உள்ளே சுவர்களில், தங்க நிறத்திலான சிறிய பெட்டிகள், சிறிய புத்தர் சிலை பதிக்கப்பட்டவை ஆயிரக் கணக்கில் உள்ளன. அந்த பெட்டிகளுக்கு இலக்கத் தகடு இடப்பட்டுள்ளது. அந்த இலக்கப் பெட்டிக்கு சொந்தக்காரர் அந்த பெட்டியின் உள்ளே தனது இறந்த உறவினர்களின் படங்களை வைத்து சாம்பலையும் பேணி வைக்கின்றனர். புத்தர் அவர்களுக்கு ஆசி வழங்குவதாக ஒரு நம்பிக்கை இவர்களிடையே உள்ளது. ஆண்டுக்கு ஒருமுறை சென்று அந்த சாம்பலுக்கு பூசைகள் செய்கின்றனர். உள்ளூர் வாசிகளான ஹொங்கொங்கர்கள் புத்தரை வணங்குவதற்கு செல்லாவிட்டாலும், சீன மரபு சார்ந்த இறந்தவர்களின் சாம்பலை எடுத்து பூசை செய்வதும், படையல் இடுவதும் போன்ற பாரம்பரிய பழக்க வழக்கங்களை மேற்கொள்ளும் வகையில் செல்வோர் ஒப்பீட்டளவில் அதிகம் காணப்படுகின்றனர்.
# பத்தாயிரம் புத்தர்கள் மடாலயம்

## இறந்தவர்கள் சாம்பல்

### படையல் இடல் வழக்கம்

இந்த இறந்தவர்களுக்கான பூசையின் போது பழங்கள், உணவுகள், உடை, பூக்கள் போன்றவற்றை வைத்து படையல் இடல் வழக்கமும் இவர்களிடம் காணப்படுகின்றது.
# பத்தாயிரம் புத்தர்கள் மடாலயம்

## இறந்தவர்கள் சாம்பல்

### ஊதுவத்தி

ஊதுவத்தி கொளுத்தும் வழக்கம் இந்த பௌத்த மடாலயத்தில் காணப்படுகின்றது. கொத்து கொத்தாக ஊதுவத்திகளைக் கொளுத்துகின்றனர்.
# பத்தாயிரம் புத்தர்கள் மடாலயம்

## இறந்தவர்கள் சாம்பல்

### பலகடவுள் வழிபாடு

ஹொங்கொங் பௌத்தர்கள், பௌத்தரை வணங்கும் அதேவேளை, சீனர்களின் பாரம்பரிய பலதெய்வ வழிபாடு முறைகளையும் ஒருங்கே கொண்டுள்ளனர். அவற்றில் சீனக் கருணை தேவதை வழிபாடு, மற்றும் தமிழர்களிடம் (தமிழ் இந்துக்கள்) காணப்படுவது போன்று வீரப்பத்திரன், ஊர்க்காவல் தெய்வங்கள் போன்ற, சீன முறைச்சார்ந்த கடவுள்களும் உள்ளனர். அதில் நான்முகன் சிலையும் காணப்படுகின்றது. அவற்றைப் படக்காட்சியகத்தில் காணலாம்.
# பத்தாயிரம் புத்தர்கள் மடாலயம்

## மேலதிக விபரங்கள்

ஹொங்கொங் சுற்றுலா தளங்கில் இந்த மடாலயமும் ஒன்று என்பதால் சுற்றுலாப் பயணிகள் செல்லும் இடங்களில் இதுவும் ஒன்றாக உள்ளது.ஹொங்கொங்கில் ஏனைய இடங்களில் பொது மக்களுக்கான வசதிகளுடன் ஒப்பிடுகையில், இங்கே போதிய வசதிகள் இல்லை என்றே கூறலாம். உணவு உண்பதற்கோ, அமர்ந்து இருப்பதற்கோ ஆசனங்கள் போன்ற எந்த வசதிகளும் இல்லை. மடாலயத்தின் பராமரிப்பில் ஒரு உணவகம் உள்ளது. அதில் சைவ உணவுகள் உள்ளன. இருப்பினும் இவை சீன உணவுவகைகள் என்பதால் வெளியாளர்கள் அதனை விரும்புவதில்லை. இவ்வாறான மடாலயங்கள், கோயில்கள் பெரும்பாலும் முன்னுரிமை கொடுத்து பராமரிக்கும் நிலை இன்மையாலேயே வசதிகள் குறைவாக உள்ளமைக்குக் காரணம் எனக் கருதமுடிகிறது.
# சந்திரகாந்த் பதான்கர்

**சந்திரகாந் பதான்கர்** (*Chandrakant Patankar,* பிறப்பு: நவம்பர் 24 1930), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 26 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1955 ம் ஆண்டில் பிரதிநிதித்துவப் படுத்தியுள்ளார்.
# ஹொங்கொங் பௌத்தம்

**ஹொங்கொங் பௌத்தம்** என்பது ஹொங்கொங் வாழ் ஹொங்கொங்கர்களால் பின்பற்றப்படும் பௌத்த வழிபாட்டு முறைகளைக் கொண்டதாகும். இந்தியாவில் தோன்றிய பௌத்தம் ஆசிய நாடுகள் பலவற்றிற்கு பரவிய பௌத்த மதம் சீனாவிற்கும், சீனாவில் இருந்து ஹொங்கொங் மக்களுக்கும் பரவியுள்ளது. இந்த "ஹொங்கொங் பௌத்தம்" என்பது சீனப் பௌத்த முறைகளை ஒத்ததாக உள்ளது.  
இருப்பினும் ஹொங்கொங் வாழ் இளைய சமுதாயம் கடவுள் நம்பிக்கையற்ற இறைமறுப்பாளர்களாகவே பெரும்பான்மையானோர் உள்ளனர். ஹொங்கொங்கில் இருக்கும் பௌத்தக் கோயில்கள் என்பது ஒரு வரலாற்று சின்னமாக மட்டுமே பார்க்கப்படுகின்றன. இந்த விகாரைகளை புதிதாக பெருப்பிப்பதோ, மேம்படுத்துவதோ பெரும்பாலும் இல்லை எனலாம். பௌத்த விகாரைகள் அதிக மக்கள் நடமாட்டம் இல்லாத ஒரு இடமாக, மெருகற்ற நிலையிலேயே உள்ளன. அவற்றிற்கு செல்வோரில் அதிகமானோர் பார்வையிடுவதற்காக செல்கின்றனரே தவிர வழிபடுவதற்கு செல்வோர் மிகவும் குறைவு.  
உலகில் பௌத்தம் பரவிய நாடுகளில் எல்லாம், பௌத்தம் பரவுவதற்கு முன்னர், அந்தந்த நாட்டு மக்கள் எவ்வாறான இறை அல்லது மத நம்பிக்கைகளைக் கொண்டிருந்தனரோ அதனையொட்டிய ஒரு வழிபாட்டு முறையினை கொண்டுள்ளனர். இலங்கை பௌத்தம் என்பது, இந்து வழிபாட்டு முறையில் இருந்து மருவல் பெற்றது என்பதால் அது இந்து வழிபாட்டு முறைகளை ஆதாரமாகக் கொண்டு அமைந்திருப்பதுப் போன்றே, சீனப் பௌத்தம் என்பதும் சீனர்களின் ஆரம்ப பண்பாடு, பழக்க வழக்கம் மற்றும் வழிபாட்டு முறைகளை ஆதாரமாகக் கொண்டு விளங்குகிறது. ஹொங்கொங்கர்களும் சீன மரபினர் என்பதால் அதையொத்த வழிபாட்டு முறையே ஹொங்கொங் பௌத்தர்களிடையேயும் காணப்படுகின்றது.
# இப்திகார் அலி கான் பட்டோடி

**இப்திகார் அலி கான் பட்டோடி** (*Iftikhar Ali Khan Pataudi* மார்ச்சு 16, 1910 - சனவரி 5, 1952) 8வது பட்டோடி நவாபும்,இந்தியத் துடுப்பாட்ட அணியின் மேனாள் துடுப்பாட்டக்காரர் ஆவார். களத்தடுப்பிலும் இவரின் பணி குறிப்பிடத்தக்கது. இவர் ஆறு தேர்வுத் துடுப்பாட்டப் போட்டிகளிலும், 127 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1946 ஆண்டுகளில் பிரதிநிதித்துவப்படுத்தியுள்ளார். இவரது மகன் மன்சூர் இந்தியத் துடுப்பாட்ட அணிக்குத் தலைமை தாங்கியவர்.
# மன்சூர் அலி கான் பட்டோடி

**மன்சூர் அலி கான் படோடி** *(Mansoor Ali Khan Pataudi,* சனவரி 5 1941 - செப்டம்பர் 23, 2011.), இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 45 தேர்வுத் துடுப்பாட்டப் போட்டிகளிலும், 310 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1961 – 1975 ஆண்டுகளில் பிரதிநிதித்துவப் படுத்தியுள்ளார். இவர் பட்டோடியின் ஒன்பதாவது மற்றும் கடைசி நவாப் ஆக 1971ல் 26வது சட்டதிருத்தம் மூலம் அரசர்களின் உரிமை ஒழிக்கப்படும் வரை இருந்தார். இவர் துடுப்பாட்டம் ஆடத்தொடங்கிய சிறிது காலத்திலேயே மகிழுந்து விபத்தொன்றில் வலது கண் பார்வையை இழந்தார். பெரும்பாலான ஆட்டங்களை இடது கண் பார்வையை கொண்டே ஆடினார். இறக்கும் வரை இவரே இந்தியாவின் குறைந்த வயதில் அணியின் தலைவர் என்ற சிறப்பை கொண்டிருந்தார். இந்தியாவின் முதல் தேர்வுத்துடுப்பாட்ட வெற்றி இவரின் தலைமையில் 1968ல் நியூசிலாந்துக்கு எதிராக பெறப்பட்டது.
# பிரிஜேஷ் பட்டேல்

**பிரிஜேஸ் பட்டேல்** *(Brijesh Patel,* பிறப்பு: மார்ச்சு 28 1953), துடுப்பாட்ட அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1974 – 1979 ஆண்டுகளில் பிரதிநிதித்துவப் படுத்தியுள்ளார்.
# மறைக்கதிர் (சிற்றிதழ்)

**மறைக்கதிர்** இந்தியா நீடூர் எனுமிடத்திலிருந்து 1963ம் ஆண்டில் வெளிவந்த ஒரு இசுலாமிய மாத இதழாகும்.
# மறைக்கதிர் (சிற்றிதழ்)

## ஆசிரியர்

- அ. மு. கமாலுதீன்
# மறைக்கதிர் (சிற்றிதழ்)

## பணிக்கூற்று

இஸ்லாமிய இலக்கிய மாத இதழ்
# மறைக்கதிர் (சிற்றிதழ்)

## உள்ளடக்கம்

இவ்விதழ் இசுலாமிய அடிப்படை விளக்க கட்டுரைகளையும், ஆய்வுக் கட்டுரைகளையும் உள்ளடக்கி இருந்தது.
# மறைச்சுடர் (சிற்றிதழ்)

**மறைச்சுடர்** இந்தியா மதுரையிலிருந்து 1993ம் ஆண்டில் வெளிவந்த ஒரு இசுலாமிய மாத இதழாகும்.
# மறைச்சுடர் (சிற்றிதழ்)

## ஆசிரியர்

மு. காசிம்
# மறைச்சுடர் (சிற்றிதழ்)

## பணிக்கூற்று

இசுலாமிய பல்கலை மாத இதழ்
# மறைச்சுடர் (சிற்றிதழ்)

## உள்ளடக்கம்

இவ்விதழ் பல்சுவை அம்சங்களையும், கலை இலக்கிய விடயங்களையும் தன்னகத்தே கொண்டிருந்தது.
# மறை நேசன் (சிற்றிதழ்)

**மறை நேசன்** இந்தியா, மதுரையிலிருந்து 1980ம் ஆண்டில் வெளிவந்த ஒரு இசுலாமிய மாத இதழாகும்.
# மறை நேசன் (சிற்றிதழ்)

## உள்ளடக்கம்

இவ்விதழ் இசுலாமிய வழிகாட்டல் தொடர்பான ஆக்கங்களையும், இசுலாமிய எழுத்தாளர்களின் இலக்கிய ஆக்கங்களையும் இது அதிகளவில் உள்வாங்கியிருந்தது. பல்சுவை அம்சங்களையும், கலை இலக்கிய விடயங்களையும் தன்னகத்தே கொண்டிருந்தது.
# மறைஞானப்பேழை (சிற்றிதழ்)

**மறைஞானப்பேழை** இந்தியா திண்டுக்கலிலிருந்து 1987ம் ஆண்டில் வெளிவந்த ஒரு இசுலாமிய மாத இதழாகும்.
# மறைஞானப்பேழை (சிற்றிதழ்)

## ஆசிரியர்

- சிராஜுதீன்
# மறைஞானப்பேழை (சிற்றிதழ்)

## பணிக்கூற்று

இஃது ஏகத்துவ மெய்ஞ்ஞான சபையின் அதிகாரப்பூர்வ ஏடு
# மறைஞானப்பேழை (சிற்றிதழ்)

## உள்ளடக்கம்

இவ்விதழ் ஏகத்துவ மெய்ஞ்ஞான சபையின் அதிகாரப்பூர்வ இதழாக காணப்பட்டமையினால் இசுலாத்தில் ஏகத்துவ இறை கொள்கை பற்றி கூடிய விளக்கங்களை வழங்கிவந்துள்ளது. ஏகத்துவ கொள்கை தொடர்பான பல சந்தேகங்களுக்கு இவ்விதழ் தீர்வினை வழங்கியுள்ளது.
# மறை வழி (சிற்றிதழ்)

**மறை வழி** இந்தியா சிதம்பரம் எனுமிடத்திலிருந்து 1972ம் ஆண்டில் வெளிவந்த ஒரு இசுலாமிய மாத இதழாகும்.
# மறை வழி (சிற்றிதழ்)

## ஆசிரியர்

- கமாலுதீன் சாகிபு
# மறை வழி (சிற்றிதழ்)

## உள்ளடக்கம்

இசுலாம் அல்குர்ஆனையும் (இறைவனின் பேச்சு), அல்ஹதீஸையும் (நபிகளாரின் சொல், செயல், அங்கீகாரம்) இவை பற்றி விளக்கங்களை வழங்கும் சிற்றேடாக இது காணப்பட்டது.
# மலர் (சிற்றிதழ்)

**மலர்** இந்தியா காரைக்காலிலிருந்து 1993ம் ஆண்டில் வெளிவந்த ஒரு இசுலாமிய மாத இதழாகும்.
# மலர் (சிற்றிதழ்)

## ஆசிரியர்

- ஆரிப் பேக்.
இவர் பால்யன் ஆசிரியராக இருந்த பெக்கின் மகன்.
# மலர் (சிற்றிதழ்)

## உள்ளடக்கம்

இதுவொரு கலை இலக்கிய ஏடு என்றடிப்படையில் இசுலாமிய தமிழ் இலக்கிய நடவடிக்கைகளுக்கும், இசுலாமிய ஆய்வு கட்டுரைகளுக்கும் முக்கியத்துவம் கொடுத்துள்ளது.
# மலர் மதி (சிற்றிதழ்)

**மலர் மதி** இந்தியா நாகர் கோவிலிருந்து 1987ம் ஆண்டில் வெளிவந்த ஒரு மாத இதழாகும்.
# மலர் மதி (சிற்றிதழ்)

## ஆசிரியர்

- ஹலீமா ஜவகர்.
# மலர் மதி (சிற்றிதழ்)

## உள்ளடக்கம்

இது முஸ்லிம் பெண்கள் இதழ் என்றடிப்படையில் முஸ்லிம் பெண்கள் சம்பந்தமான பல்வேறுபட்ட ஆக்கங்களைக் கொண்டிருந்தது. இதில் கேள்வி பதில் மூலம் முஸ்லிம் பெண்கள் சம்பந்தப்பட்ட பிரச்சினைகளுக்கு விளக்கம் வழங்கப்பட்டுள்ளது.
# மலாயா நண்பன்

**மலாயா நண்பன்** சிங்கப்பூரிலிருந்து 1943ம் ஆண்டில் வெளிவந்த ஓர் இசுலாமிய நாளிதழாகும்.
# மலாயா நண்பன்

## நிர்வாக இயக்குநர்

- ஹாஜி நெ. முகம்மது இப்ராஹிம்.
இவர் சிங்கப்பூரில் துணிக்கடை நடத்திய ஒருவராவார்.
# மலாயா நண்பன்

## ஆசிரியர்

- அறிஞர் கரீம் கனி  
இதன் ஆசிரியர் சூலை 30, 1946 இதழில் பின்வருமாறு எழுதியிருந்தார்.  
*"இங்கு ஒரு பத்திரிகாலயம் தொடங்குவதற்குரிய முயற்சிகளை ஆரம்பித்தோம். தென்னந்திய அச்சக நிலையத்தின் நிர்வாகப் பொறுப்பையும், மலாயா நண்பன் ஆசிரியர் பதவியையும் எற்றுக் கொள்ளுமாறு அழைப்பு வந்தது. புதியதை உண்டு பண்ணுவதைவிட இருப்பதை முதலில் சீர்படுத்துவது சாலச்சிறந்தது என்பது நமது கொள்கை. ஆகையால், இந்த அழைப்பை ஏற்றுக் கொண்டோம்".*
# மலாயா நண்பன்

## வெளியீடு

- தென்னிந்திய அச்சகம்.  
இந்நிறுவனம் பின்பு முஸ்லிம் வெளியீட்டகம் என பெயர்மாற்றம் பெற்றுள்ளது.
# மலாயா நண்பன்

## இலவச அனுபந்தம்

மலாயா நண்பன் அவ்வப்போது சில இலவச அனுபந்தங்களை வெளியிட்டுள்ளது.
# மலாயா நண்பன்

## இறுதி இதழ்

இப்பத்திரிகையின் இறுதி இதழ் 1968ல் வெளிவந்தது.
# வேதாந்தா ரிசோர்செசு

இலண்டன் பங்குச் சந்தையில் பட்டியலிடப்பட்டுள்ள இதன் பங்குகள் ஃபுட்சி 100 குறியீட்டில் அங்கமாயுள்ளது.
# வேதாந்தா ரிசோர்செசு

## குழுமம்

### செப்பு

**ஸ்டெர்லைட் இன்டஸ்ட்ரீஸ் (இந்தியா) லிமிடெட்.**: ஸ்டெர்லைட் தமிழ்நாட்டின் தூத்துக்குடியைத் தலைமையகமாகக் கொண்ட நிறுவனமாகும். 1988ஆம் ஆண்டு முதல் இந்தியாவில் பொதுவில் பங்குகள் பட்டியலிடப்பட்ட நிறுவனமாக உள்ளது. இதன் பங்குகள் மும்பை மற்றும் தேசிய பங்குச் சந்தைகளிலும் அமெரிக்க நியூயார்க் பங்குச் சந்தையில் ஏடிஎசுகளாகவும் பங்கேற்கின்றன. வேதாந்தா குழுமம் இந்த நிறுவனத்தில் 53.9% பங்குகளை கைக்கொண்டு நிறுவன மேலாண்மை பெற்றுள்ளது.  
*கொன்கோலா செப்பு சுரங்கங்கள்*: 79.4% பங்குகளை உரிமைக்கொண்டு வேதாந்தா நிறுவன மேலாண்மையை பெற்றுள்ளது. சாம்பியா அரசிற்கு சொந்தமான சாம்பியா செப்பு சுரங்க முதலீடு நிறுவனம் பிற பங்குகளுக்கு உரிமையாளராக உள்ளது.  
*டாசுமானியா செப்புச் சுரங்கங்கள் (CMT)*: இந்நிறுவனம் டாசுமானியாவின் குயின்ஸ்டௌனில் தலைமையகம் கொண்டுள்ளது. 100% உரிமையுடன் நிறுவன மேலாண்மை கொண்டுள்ளது.
# வேதாந்தா ரிசோர்செசு

## குழுமம்

### ஐசுவர்யா எண்ணெய் வயல்

இராசத்தான் மாநிலத்தில் பார்மர் மாவட்டத்தில் அமைந்த வேந்தாந்த குழுமத்தின் ஐசுவர்யா எண்ணெய் வயல்கள், இந்தியாவின் இரண்டாவது மிகப்பெரிய எண்ணெய் வயல் கண்டுபிடிப்பு என இது கருதப்படுகிறது. வேதாந்தா குழும நிறுவனங்களில் ஒன்றான கெய்ர்ன் ஆற்றல் நிறுவன நிர்வாகிகள் இந்த எண்ணெய் வயலை ஓர் 'உயிருள்ள தெய்வம்' என்று விவரிக்கிறார்கள். 2013 ஆம் ஆண்டு மார்ச்சு மாதம் ஐசுவர்யா எண்ணெய் வயல் தனது உற்பத்தியைத் தொடங்கியது. ஒரு நாளைக்கு 30,000 பீப்பாய்கள் என்ற அளவில் இங்கு எண்ணெய் உற்பத்தி செய்யப்பட்டது.  
15 சூன் 2021 முடிய எட்டு ஆண்டு காலத்தில் ஐசுவர்யா எண்ணெய் வயல் மூலம் 54 மில்லியன் பேரல் கச்ச எண்ணெய் எடுக்கப்பட்டுள்ளது. ஐசுவர்யா எண்ணெய் வயல் இந்திய நாட்டிற்கு $ 18 பில்லியன் அமெரிக்க டாலர் மதிப்புள்ள கச்சா எண்ணெயைக் ஈட்டிக் கொடுத்துள்ளது.
# விரிச்சி

விரிச்சி என்பது விரித்துப் கற்பனை செய்யப்படும் மனத்தோற்றம் அல்லது மனமாயை. விரிச்சி என்பது காணும் காட்சிகளைக் கொண்டு முடிவு செய்வது. புள் என்பது கேட்கும் ஒலிகளைக் கொண்டு முடிவு செய்வது.
# விரிச்சி

## தொல்காப்பியம்

வேற்றுநாட்டு ஆனிரைகளை(பசுக்களை)க் கவர்ந்துவரச் செல்லும் வீரர்கள் விரிச்சி பார்ப்பார்களாம். இதற்குப் பாக்கத்து விரிச்சி என்று பெயர். இது வெட்சித் திணையின் 21 துறைகளில் ஒன்று. பாக்கத்தில் நிகழும் நிமித்தங்களை எதிர்கால உறிகுறிகளாக எடுத்துக்கொள்வதே இந்த விரிச்சி. - தொல்காப்பியம் நூற்பா-1004
# விரிச்சி

## முல்லைப் பாட்டு

மாலை வேளையில் பெருமுது பெண்டிர் ஊருக்குப் பக்கத்தில் உள்ள இடத்துக்குச் சென்று விரிச்சிக்காகக் காத்திருக்கின்றனர். அவர்கள் நல்லையும் முல்லை அலரியையும்(அலர்ந்த பூவையிம்) தூவிக் கைகூப்பித் தொழுதுகொண்டு நிற்கின்றனர். இதன் பயனாக இவர்களுக்கு வாய்ப்புள் சகுனம் தெரிகிறது. (பாடல் அடி 11)
# விரிச்சி

## நற்றிணை

வீட்டின் முன் மணலைப் பரப்பி, பசுமையான இலைகளால் மூடிப் பந்தல் போட்டிருந்தார்கள். அப்போதுதான் பிறந்த பச்சிளங் குழந்தை தாயின் அரவணைப்பில் உறங்கிக்கொண்டிருக்கிறான். பெரும்பாண் இசைவாணர்கள் காவல் காத்துக்கொண்டிருக்கிறார்கள். அப்போது திருந்திழை மகளிர் விரிச்சிக்காகக் காத்திருந்தனராம். (பிறந்துள்ள குழந்தையின் எதிர்காலத்தை இந்த விரிச்சியைக் கொண்டு அவர்கள் கணிப்பர்) - பாடல் 40
# விரிச்சி

## குறுந்தொகை

பாலைநிலத் தெய்வம் சூலி. பிரிந்து சென்ற தலைவன் எப்போது வருவான் என்று தலைவி இந்தச் சூலியிடம் வாய்ப்புள் கேட்பாள். விரிச்சி காண்பாள். இது ஒரு வழக்கம். இந்தப் பாடலில் ஒரு தலைவி சூலிக்கு நேர்த்திக் கடனும் பூணமாட்டேன். அவள் நூலைக் கையில் கட்டிக்கோள்ளவும் மாட்டேன். அவள் வாய்ப்புள்ளையும்(அசரீரி) கேட்கமாட்டேன். அவள் காட்டும் விரிச்சிகளையும் பார்க்கமாட்டேன். அவளை நினைக்கவும் மாட்டேன் என்று மனம் வெதும்பிக் கூறுகிறாள். (இந்தப் பாடலில் அமைந்துள்ள தொடர்கள் இவற்றைச் செய்து பிரிந்து சென்றுள்ளவரைக் காக்கும்படி வேண்டிக்கொள்வோம் எனப் பொருள் கொள்ளும் வகையிலும் அமைந்துள்ளன.)
- பாடல் 218
# விரிச்சி

## புறநானூறு

செம்முது பெண்டு நெல்லையும் நீரையும் நாலாப்பக்கமும் வீசி எறிந்து விரிச்சிக்காகக் காத்திருந்தாள். போரில் புண்ப்படுக் கிடக்கும் ஒருவன் பிழைப்பானா மாட்டானா என நிமித்தங்களைக் கொண்டு முடிவு செய்வதற்காக அவள் அவ்வாறு செய்தாள். அப்போது செம்முது பெண்டு பார்த்த விரிச்சியில் எதுவும் தெரியவில்லையாம். எனவே ஆனந்தப்பையுள் கொள்வான் (இறந்துபடுவான்) என முடிவு செய்கின்றனர். - பாடல் 280
# விரிச்சி

## இவற்றையும் ஒப்பிட்டுப் பார்க்கலாம்

புள்  
சகுனம்
# புள் (பழக்கம்)

ஒரு செயலைச் செய்யத் தொடங்கும்போது சங்ககால மக்கள் கண்ணில் தோன்றும் சில காட்சிகளையும், காதில் கேட்கும் சில ஒலிகளையும் கொண்டு செயலின் பயனை முடிவு செய்யும் பழக்கத்தைக் கொண்டிருந்தனர். இரண்டுமே கற்பனை செய்யப்படும் மனத்தோற்றம் அல்லது மனமாயை.
# புள் (பழக்கம்)

## புள்

**புள்** என்பது கேட்கும் ஒலிகளைக் கொண்டு முடிவு செய்வது. பல்லிபடும் ஒலியையும், மயில் அகவும் ஒலியையும் 'புள்' சகுனமாக எடுத்துக் கொண்டனர். (காப்பியஞ் சேந்தனார் - நற்றிணை 246)
# தீவினைச் சிக்கல்

சமய மெய்யியலில், **தீவினைச் சிக்கல்** (ஆங்கிலம்: Problem of evil) என்பது கருணை கொண்ட, எல்லாம் வல்ல, எங்கும் உள்ள இறை உள்ளது என்றால் உலகில் தீவினை, கொடுமை, துன்பம் ஏன் இருக்கிறது என்பதை எப்படி விளக்குவது என்ற சிக்கல் ஆகும். பல மெய்யியலாளர்கள் தீவினை இருப்பதும், இறைவன் இருப்பது ஏரணத்திபடி சாத்தியம் இல்லை என்று வாதிடுகிறார்கள். இந்தக் கேள்விக்கு பதில்தருவது இறையிலின் ஒரு முக்கிய துறையாக இருக்கிறது.  
உலகில் துன்பம், சாவு, சித்தரவதை, வன்முறை, ஏழ்மை இருக்கிறது. பச்சிளம் குழந்தை உணவு இல்லாமல் பட்டினி கிடந்து சாகிறது. இந்த நிலையை கருணை உள்ளம் கொண்டவனாக கருதப்படும் இறை எப்படி அனுமதிக்கலாம்? கடவுள் அன்புள்ளது, பலம் பொருந்தியது, எல்லாவற்றையும் படைத்தது என்றால் பல்வேறு குறைகள் கொண்ட உலகை அது ஏன் படைத்தது? குறைகள் இருக்கிறது, தீர்க்க முடியவில்லையா? அல்லது தீர்க்க விரும்பவில்லையா? இப்படியானால் இறை, உண்மையில் கருணை உள்ளம் உடையதா? எல்லா வல்லமையும் பொருந்தியதா? போன்ற கேள்விகள் இந்த தீவினைச் சிக்கலின் தொடர் கேள்விகளாக அமைகின்றன.
# தன்விருப்பு வாதங்கள்

**தன்விருப்பு வாதங்கள்** என்பது எல்லாமறிந்த, எல்லாம் வல்ல இறை என்பது மனிதரின் தன்விருப்போடு அல்லது விடுதலை பெற்ற மனிதர் என்ற நிலைப்பாட்டோடு ஓவ்வாதது என்பதை வலியுறுத்தும் வாதங்கள் ஆகும். இறை எல்லாம் அறிந்தது, எல்லாம் வல்லது என்றால் அது அனைத்தையும் கட்டுப்படுத்தவும், முன் தீர்மானிக்கவும் வல்லது. அப்படியானால் மனிதரின் சுதந்திரம், தன்விருப்பு என்பது சாத்தியம் அற்றது எனபது இந்த வாதத்தின் நிலைப்பாடு ஆகும்.
# நம்சூசு போர்த்தொடர்

**நம்சூசு போர்த்தொடர்** (*Namsos Campaign*) என்பது இரண்டாம் உலகப் போரின் போது நார்வேயில் நிகழ்ந்த ஒரு போர்த்தொடர். நார்வே போர்த்தொடரின் ஒரு பகுதியான இதில் நேச நாட்டுப் படைகள் நார்வேயின் துரொன்ஹெய்ம் நகரைக் கைப்பற்ற முயன்று தோற்றன.  
ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. நேச நாட்டுப் படைகளும் நார்வேயில் தரையிறங்கின. நார்வேயின் முக்கிய நகரங்களான ஓஸ்லோ, பேர்கன், துரோன்ஹெய்ம் ஆகிய நகரங்களை ஜெர்மானியப் படைகள் விரைவில் கைப்பற்றின. நார்வேயின் தெற்குப் பகுதியிலிருந்து வடக்கு நோக்கி ஜெர்மானியப் படைகள் முன்னேறுவதைத் தடுக்க துரோன்ஹெய்ம் நகரைக் கைப்பற்ற நேச நாட்டுத் தளபதிகள் முடிவு செய்தனர். நார்வேயின் புவியியல் அமைப்பு துரோன்ஹெய்ம் அருகே கிழக்கு-மேற்காகக் குறுகுவதால், அரண்நிலைகளை அமைத்து ஜெர்மானிய முன்னேற்றத்தைத் தடுக்க அது சிறந்த இடமென்று அவர்கள் கருதினர். துரோன்ஹெய்மைக் கைப்பற்ற அதன் வடக்கில் 40 மைல் வடக்கில் அமைந்திருந்த நம்சூசு என்னும் துறைமுகத்தில் கடல்வழியாக நேச நாட்டுப் படைகள் தரையிறங்கின.  
ஏப்ரல் 14ம் தேதி தொடங்கிய இப்படையிறக்கம் பல நாட்கள் தொடர்ந்து நீடித்தது. முதலில் பிரித்தானியப் படைப்பிரிவுகளும் பின்பு பிரெஞ்சுப் படைப்பிரிவுகளும் நம்சூசில் தரையிறங்கின. இவ்வாறு சுமார் 6000 நேச நாட்டுப் படைகள் நம்சூசில் இறக்கப்பட்டன. ஏப்ரல் 19ம் தேதி துரோன்ஹெய்மை நோக்கி முன்னேறத் தொடங்கின. நேச நாட்டு படையிறக்கத்தை அறிந்த ஜெர்மானியத் தளபதிகள் துரோன்ஹெய்மிற்கு கூடுதல் படைப்பிரிவுகளை அனுப்பி வைத்தனர். நம்சூசுக்கும் துரோன்ஹெய்மிற்கும் இடைப்பட்ட பகுதியில் இரு படைகளும் மோதிக்கொண்டன. நேச நாட்டுப் படைமுன்னேற்றத்தை ஜெர்மானியர்கள் வெற்றிகரமாக தடுத்து நிறுத்திவிட்டனர். தரையில் சண்டை நிகழ்ந்து கொண்டிருந்த போதே ஜெர்மானிய வான்படை லுஃப்ட்வாஃபே நம்சூசு நகர் மீது குண்டுவீசத் தொடங்கியது. இடையறாத குண்டுவீச்சால் அந்நகரின் பெரும் பகுதி அழிந்து போனது. நம்சூசு துறைமுகத்துக்கு தளவாடங்களை ஏற்றி வரும் நேச நாட்டுக் கப்பல்களும் வான்வழித் தாக்குதல்களுக்கு ஆளாகின. நேச நாட்டுத் தரப்பின் வான்படை பலம் குறைவாகவே இருந்தது. நார்வே மற்றும் டென்மார்க்கிலிருந்த விமான ஓடுதளங்களில் பெரும்பாலானவை ஜெர்மானியக் கட்டுப்பாட்டிலிருந்ததால், வடக்கு நார்வே வான்பகுதியில் லுஃப்ட்வாஃபே வான் ஆளுமை நிலையை எட்டியது.  
கடுமையான ஜெர்மானிய எதிர்ப்பை மீறி துரோன்ஹெய்மைக் கைப்பற்றுவது இயலாது என்பதை நேச நாட்டுத் தளபதிகள் உணர்ந்தனர். ஏப்ரல் 28ம் தேதி தாக்குதலைக் கைவிட்டு படைகளைப் காலி செய்ய முடிவு செய்தனர். படைகளைக் காலி செய்ய அனுப்பப்பட்ட நேச நாட்டுக் கப்பல்கள் லுஃப்ட்வாஃபே குண்டுவீசிகளால் பலமுறை தாக்கப்பட்டன. மே 4ம் தேதி நம்சூசில் தரையிறங்கிய நேச நாட்டுப்படைகள் அனைத்தும் அந்நகரைக் காலி செய்துவிட்டு கடல்வழியாக இங்கிலாந்து திரும்பின.
# இந்திய மெய்யியல்

இந்தியாவின் நீண்ட கால வரலாற்றில், அது பல்வேறுபட்ட தத்துவஞான மரபுகளுக்கு நிலைக்களனாகத் திகழ்ந்துள்ளது. **இந்திய தத்துவஞானம்** அதன் வேறுபட்ட பிரிவுகள், வேதம் தொடர்பாகக் கொண்டுள்ள நிலைப்பாடுகளின் அடிப்படையில் இரண்டு பெரும் பிரிவுகளாகப் பிரிக்கப்படலாம். அவை,  
1. வேதத்தை ஏற்கும் பிரிவுகள்
1. வேத மறுப்புப் பிரிவுகள்  
என்பனவாகும். முதல் வகைப்பிரிவுகள் ஆத்திகப் பிரிவுகள் என்றும், மற்றவை நாத்திகப் பிரிவுகள் என்றும் அழைக்கப்படுவதுண்டு. வேதத்தை ஏற்கும் தத்துவப் பிரிவுகளில் ஆறு வகையான பிரிவுகள் முக்கியமானவை இவை,
# இந்திய மெய்யியல்

## வேதத்தை ஏற்கும் பிரிவுகள்

1. நியாயம்,
1. வைசேடிகம்
1. சாங்கியம்
1. யோகம்
1. மீமாம்சை
1. வேதாந்தம்
1. சைவ சித்தாந்தம்
# இந்திய மெய்யியல்

## வேதத்தை ஏற்கும் பிரிவுகள்

### பிரம்ம சூத்திரத்தை அடிப்படையாகக் கொண்ட பிரிவுகள்

பிரம்ம சூத்திரத்துக்கு எழுதப்பட்ட வெவ்வேறு விரிவுரைகளை அடிப்படையாகக் கொண்டவை:
1. அத்வைதம்
1. விசிட்டாத்துவைதம்
1. துவைதம்
# இந்திய மெய்யியல்

## வேத மறுப்பு பிரிவுகள்

வேதத்தை மற்றும் இறைவனை ஏற்காத பிரிவுகள்
1. சர்வாகம்
1. சமணம்
1. பௌத்தம்
1. ஆசீவகம்
என்பன வேதங்களை மறுக்கும் தத்துவங்களாகும்.
# இந்திய மெய்யியல்

## பௌத்தப் பிரிவுகள்

பௌத்தம் நான்கு உட்பிரிவுகளைக் கொண்டது.
# இந்திய மெய்யியல்

## பௌத்தப் பிரிவுகள்

### வைபாசிகம்

உலகமாகிய பொருள், உலகின் இருப்பைப் பற்றிய அறிவு இரண்டும் உண்மை. இதில் உலகின் இருப்பைப் பற்றிய அறிவை நாம் நேரடியாக (பிரத்யட்சம்) அறிகிறோம்.
# இந்திய மெய்யியல்

## பௌத்தப் பிரிவுகள்

### சௌத்திராந்திகம்

உலகமாகிய பொருள், உலகின் இருப்பைப் பற்றிய அறிவு இரண்டும் உண்மை. இதில் உலகின் இருப்பைப் பற்றிய அறிவை நாம் ஊகித்து (அனுமானம்) அறியலாம்.
# இந்திய மெய்யியல்

## பௌத்தப் பிரிவுகள்

### யோகாசாரம்

உலகமாகிய பொருள் உண்மையில் கிடையாது. ஆனால் உலகின் இருப்பைப் பற்றிய அறிவு உண்மை.
# இந்திய மெய்யியல்

## பௌத்தப் பிரிவுகள்

### மாத்திமியகம்

உலகமாகிய பொருள், உலகின் இருப்பைப் பற்றிய அறிவு இரண்டும் பொய்.
# குடவாயிற் கீரத்தனார்

குடவாயிற் கீரத்தனார் சங்ககாலப் புலவர்களில் ஒருவர். சங்க நூல்களில் இவரது பெயரில் 18 பாடல்கள் இடம் பெற்றுள்ளன.
# குடவாயிற் கீரத்தனார்

## புலவர் பெயர் விளக்கம்

இவர் தன் பாடல் ஒன்றில் 'தேர்வண் சோழர் குடந்தை வாயில்' என்று குறிப்பிடுகிறார். இதனால் இந்தப் புலவர் இந்தக் குடவாயிலில் வாழ்ந்தவர் எனத் தெரிகிறது. கீரத்தனார் என்பது புலவர் பெயர். கீரன் அத்தன் என்னும் பெயர்களின் சேர்க்கை கீரத்தன். 'ஆர்' சிறப்புப் பெயர் விகுதி.
# குடவாயிற் கீரத்தனார்

## இவர் குறிப்பிட்டுள்ள மன்னர்கள்

அத்தி, எவ்வி, ஏற்றை, கங்கன், கட்டி, கணையன், சாத்தன்(ஒல்லையூர் கிழான் மகன்), சோழர், நன்னன், பழையன், புன்றுறை, பெரும்பூட் சென்னி, பொறையன், வழுதி ஆகிய மன்னர்களையும், கொங்கர், மழவர், வடுகர் ஆகிய குடிமக்களையும், 'நுணங்கு நுண் பனுவல் புலவன்' என்று புலவர் ஒருவரையும் தம் பாடல்களில் குறிப்பிட்டுள்ளார்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

இவர் தம் பாடல்களில் பல அரசியல் நிகழ்வுகளையும், தமிழரின் பழக்கவழக்கங்களையும் குறிப்பிட்டுள்ளார்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### அரசியல் நிகழ்வுகள்

- பெரும்பூண் சென்னி என்னும் சோழ மன்னன் அழும்பில் என்னும் ஊரைத் தலைநகராகக் கொண்டு ஆண்டுவந்தான். குடவாயில், கழுமரம் ஆகிய ஊர்கள் அவன் நாட்டில் இருந்தன. சென்னியின் படைத்தலைவன் பழையன். இந்தப் பழையனை நன்னன், ஏற்றை, அத்தி, கங்கன், கட்டி, புன்றுறை, கணையன் என்னும் ஏழு பேர் சேர்ந்துகொண்டு கட்டூர் என்னுமிடத்தில் தாக்கினர். போரில் பழையன் கொல்லப்பட்டான். சோழன் கணையனைச் சிறை பிடித்தான். தன் நாட்டுக் கழுமலச் சிறையில் அடைத்தான். மற்றைய ஆறு பேரும் தப்பி ஓடிவிட்டனர்.
- சோழர்கள் தம் செல்வத்தைக் குடந்தையில் பாதுகாத்து வைத்திருந்தனர். இது சங்ககாலச் சோழர்களின் அரசுக் கருவூலம்.
- மேற்குக் கடற்கரைத் துறைமுகமாகிய தொண்டி பொறை என்னும் கொங்கு நாட்டை ஆண்ட பொறையர் என்னும் அரசர்களுக்கும் துறைமுகமாக விளங்கியது. திண் தேர்ப் பொறையன் தொண்டி (அகநானூறு 60)
- ஒல்லையூர் கிழான் மகன் பெருஞ்சாத்தன் என்னும் வள்ளல் இறந்தபோது சிறுவர், சிறுமியர், பாணன், பாடினி முதலான யாரும் முல்லைப்பூவைச் சூட்டிக்கொள்ளவில்லையாம். இந்தச் சாத்தன் வள்ளல் மட்டுமன்றி பெரு வீரனாகவும் விளங்கியவன்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### வழக்கும் தீர்ப்பும்

:எவ்வி நாட்டு உழவர்க்கும் உமணர்க்கும் இடையே சிறு பூசல். உழவர் நெல் தூற்றினர். அதன் தூசி உமணரின் உப்புப் பாத்தியில் படிந்துவிட்டது. உமணர்கள் உழவரின் இருப்பிடத்துக்கே வந்து சேற்று நிலத்தில் உழவரைத் தாக்கினர். பெருஞ் சண்டை மூண்டது. முதியவர்கள் குறுக்கிட்டுத் தடுத்தனர். உமணர்களுக்கு உழவர்களைத் தேறல்-கள் வழங்கும்படி செய்து சண்டையைத் தீர்த்து வைத்தனர்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### அணிகலன்

- **பளிங்குத் துளைகாசு** - புறா உண்டபின் உதிர்த்த நெல்லிக்காய் நூல் அறுந்து சிதறும் பளிங்குக் காசு போல் இருந்ததாம்.
- வேங்கைப் பூவாலான தழையாடையை இடையில் அணிந்துகொள்வர். குடவாயிற் கீரத்தனார் குறிப்பிடும் வேங்கைப் பூவைப் பாடிய **நுணங்கு நுண் பனுவல் புலவன்** யார் என்பது விளங்க வில்லை.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### தமிழர் பழக்கவழக்கங்கள்

- நெய்தல் நில மகளிர் உப்பு விற்றுக் கொண்டுவந்த நெல்லைக் குற்றிப் புளிச்சோறு கட்டி மீன் பிடிக்கச் செல்வோரிக்குத் தருவார்கள்.
- தோலைக் கையில் சுற்றிக்கொண்டு பாறையைத் தீப்பொறி பறக்கத் தோண்டி வரும் ஊறிய நீர் கொங்கர் மேய்க்கும் ஆனிரைகளுக்குக் குடிநீர்.
- குரம்பை வீட்டுப் பக்கத்தில் தாழியில் பருத்திச் செடி வளர்த்து, அதன்காய்களை வளர்ப்பு மான்களுக்கு ஊட்டுவர். வெடிக்கும் பருத்தியைப் பறித்து மடியில் கட்டிடிக் கொள்வர்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### தமிழர் பழக்கவழக்கங்கள்

#### சிலம்புகழி நோன்பு

- அவளுடைய காதலனுடன் தன் மகளை அனுப்பி வைத்த செவிலித்தாய் சிலம்பைக் கழற்றி வைக்கும் **சிலம்புகழி நோன்பாகிய** திருமண நிழ்ச்சி இல்லாமல் சென்றுவிட்டாளே என்று கலங்குகிறாள்.
- சிலம்பு கழி நோன்பு இல்லாமல் காதலனுடன் சென்ற தன் மகள் ஆலம் விழுதில் கட்டிய ஊஞ்சலில் அவளுடைய காதலன் அவளைடைய இடுப்பைப் பிடித்து ஆட்டி விட ஆடி மகிழ்ந்தாள் எனச் செவிலி ஒருத்தி குறிப்பிடுகிறான்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### மக்களின் சமய நெறி

- பாலைச் நிலத்தில் செல்வோர் மயில் பீலி, கடிகை, சுரைக்குடிக்கையில் சோறு, மரக்கொம்பில் செருகிய வேல் ஆகியவற்றைக் கொண்டு செல்வர்.
- ஆலம் விழுதின் கீழ் இருந்த கடவுளுக்கு நாள்தோறும் உணவுப்பலி ஊட்டுவர். அது விடுபட்டுப் போனதால் ஆண்மான் அதன்மேல் தன் மேனியை உரசிக்கொண்டதாம்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### விளையாட்டு

- நெய்தல் நில ஊதை மணலில் சிறுமியர் தோழிமாருடன் சேர்ந்து வண்டலும், ஓரையும் விளையாடுவர்.
# குடவாயிற் கீரத்தனார்

## குடவாயில் கீரத்தனார் சொல்லும் செய்திகள்

### விளையாட்டு

#### பாடலில் உவமை நலம்

- வழிப்போக்கர் அறுத்துப் போட்ட துண்டுப் பிரண்டை பச்சைப் பாம்பு போல் வழியில் கிடக்கும்
- அவள் கண் சோழரின் குடந்தைவாயிலில் பூத்த நீல மலர போலவும், கைவிரல் பொதியமலையில் பூத்த காந்தள் மலர் போலவும் இருந்தன.
##### பொதுச்செய்தி
- யானை ஓமை மரப் பட்டைகளை விரும்பி உண்ணும்.
- கருக்கிலைப் பனைமரமும் காட்டுவேம்பும் மணல்பாலையின் மரங்கள்.
- வாகை நெற்று மகளிரின் காலணி சிலம்பு போல ஒலிக்கும்.
- காதலர் உப்பங்கழியில விளையாடுவர்
- தேரில் மணி கட்டியிர்ப்பர்.
- வடுகர் குடிப் பார்வை வேட்டுவன் பழக்கிய பெண்மானைக் கொண்டு ஆண்மானைப் பிடிப்பான்.
# அத்தி அரசன்

**அத்தி** என்பவன் சங்ககால அரசர்களில் ஒருவன். இவனைச் சேரர் படைத்தலைவன் என்று சில அறிஞர்கள் கருதுகின்றனர்.  
குடவாயிற் கீரத்தனார், இவனைப்பற்றிய செய்திகளை அளித்துள்ளார்.  
பெரும்பூட் சென்னி என்னும் சோழ வேந்தனை ஏழுபேர் கூட்டாகச் சேர்ந்து தாக்கினர். இந்த எழுவர் கூட்டுக்குழுவில் அந்த அத்தியும் ஒருவன். போர் கட்டூர் என்னுமிடத்தில் நடைபெற்றது. சோழர் படையின் தலைவனாக நின்று பழையன் என்பவன் போரிட்டான். போரில் பழையன் கொல்லப்பட்டான். எனவே சென்னி வேந்தன் தானே படைக்குத் தலைமையேற்றுப் போர் புரிந்தான். அவன் போரிட்டபோது அவனை எதிர்த்த ஏழு பேரில் ஆறு பேர் ஓடிவிட்டனர். கணையன் என்பவன் மட்டும் சோழனிடம் பிடிபட்டான். சோழன் கணையனைப் பிடித்துக்கொண்டு வந்து தன் நாட்டிலிருந்த கழுமலம் என்னும் ஊர்ச்சிறையில் அடைத்துவைத்தான். (அகநானூறு 44)
# உன்னைப்போல் ஒருவன் (2009 திரைப்படம்)

**உன்னைப் போல் ஒருவன்** 2009 ஆம் ஆண்டில் வெளியான தமிழ்த் திரைப்படம். சக்ரி டோலட்டியால் இயக்கப்பட்டு கமலஹாசன், மோகன்லால் ஆகியோர் முன்னணிக் கதாபாத்திரத்தில் நடித்து வெளியான ஒரு வெற்றிப் படம். இது நீராஜ் பாண்டே இயக்கத்தில் 2008 இல் வெளியான *எ வென்னஸ்டே* (*A wednesday*) என்ற இந்தித் திரைப்படத்தின் தழுவல் ஆகும்.  
அநாமதேய அழைப்பைப் பெறும் நகர போலீஸ் கமிஷனர் (மோகன்லால்) பற்றிய கதையை படம் சொல்கிறது. அழைப்பாளர் (கமல்ஹாசன்) நகரம் முழுவதும் பல வெடிகுண்டுகள் பற்றிய தகவல்களுக்கு ஈடாக தீவிரவாதிகளை விடுவிக்க வேண்டும் என்று கோருகிறார். போலீஸ் தங்கள் தலைமையகத்திற்கு மிக அருகில் வெடிகுண்டு வைக்கப்பட்டிருப்பதைக் கண்டறிந்ததால் அழைப்பாளர் தீவிரமாக இருக்கிறார். கமிஷனர் பின்னர் அப்பாவி மக்களைக் கொன்றதற்கும் நகரைச் சுற்றி குண்டுவெடிப்புகளைத் தடுப்பதற்கும் காரணமான போராளிகளை விடுவிப்பதில் சிக்கினார். அவர் எதைத் தேர்ந்தெடுக்கிறார்களோ அதுவே மீதமுள்ள சதித்திட்டத்தை உருவாக்குகிறது. உன்னைப்போல் ஒருவன் விமர்சகர்களிடமிருந்து நேர்மறையான விமர்சனங்களைப் பெற்றது மற்றும் வணிக ரீதியாக வெற்றி பெற்றது. இது மலையாளத்தில் "*ஒரு புத்தனாழ்ச்சா"* என்ற பெயரில் வெளியானது .
# உன்னைப்போல் ஒருவன் (2009 திரைப்படம்)

## கதைச் சுருக்கம்

சென்னை காவல்துறை ஆணையரான ராகவ மராருக்கு *(மோகன்லால்)* மர்ம நபர் ஒருவர் போன் செய்கிறார் *(கமல ஹாசன்)*. அந்த பெயர் கூறாத மர்ம நபர் சென்னை நகரத்தில் 5 இடத்தில் ஆர்.டி.எக்ஸ். வெடி குண்டு வைத்துள்ளதாக கூறுகிறார். அவர் கோரிக்கையான 4 தீவிரவாதிகளை குறிப்பிட்ட இடத்தில் விடுவிக்க வேண்டுமெனவும் இல்லையெனில் குண்டுகள் வெடிக்கும் எனவும் கூறுகிறார். இறுதியில் 4 தீவிரவாதிகளும் காவல் துறை அதிகாரிகளான ஆரிஃப் கான் *(கணேஷ் வெங்கட்ராமன்*) மற்றும் சேதுராமன் *(பாரத் ரெட்டி)* ஆகியோரின் பாதுகாப்புடன் மர்ம நபர் குறிப்பிட்ட இடமான விமான நிலையத்தில் விடுவிக்கப்படுகின்றனர். அதன் பின் நடக்கும் எதிர்பாராத சம்பவங்களும் அதற்கான காரணங்களும்தான் கதையின் முடிவு.
# உன்னைப்போல் ஒருவன் (2009 திரைப்படம்)

## கதா பாத்திரங்கள்

- கமல ஹாசன் - பெயரிலி / மர்ம தொலைபேசி அழைப்பாளர் / சாதாரண மனிதன்
- மோகன் லால் - ராகவ மரார்
- கணேஷ் வெங்கட்ராமன் - ஆரிஃப் கான்
- பாரத் ரெட்டி - சேது ராமன்
- லட்சுமி - தமிழக தலைமைச் செயலாளர்
- அனுஜா ஐயர்- நடாஷா ராஜ்குமார்
- பூனம் கவுர்- அனுராதா "அனு" சேதுராமன்
- சந்தான பாரதி - கரம்சந்த் லாலா
- பிரேம்- இன்ஸ்பெக்டர் ஜக்ரியா
- ஆர்.எஸ்.சிவாஜி- சப் இன்ஸ்பெக்டர் பாபு ராவ்
- எம்.எஸ்.பாஸ்கர்- மனைவி மீது புகார் கூறும் நாயகன்
- ஸ்ரீமன்- நடிகர் அரவிந்த் ஆதவர்
- ஆனந்த் கிருஷ்ணமூர்த்தி- ஹேக்கர் அருண்
- கராத்தே ராஜா - தீவிரவாதி
- முக்தர் கான்- தீவிரவாதி
- ஸ்ருதி ஹாசன் - விளம்பரப் பாடலில் கேமியோ தோற்றம்
- பிளேஸ்- விளம்பரப் பாடலில் கேமியோ தோற்றம்
# உன்னைப்போல் ஒருவன் (2009 திரைப்படம்)

## கதா பாத்திரங்கள்

### நடித்தல்

கமல்ஹாசன் முக்கிய வேடத்தில் நடித்தபோது; மோகன்லால் படத்தில் இருப்பது உறுதியானது. 2008 ஆம் ஆண்டு அபியும் நானும் திரைப்படத்தில் அறிமுகமான கணேஷ் வெங்கட்ராமன், பின்னர் துணை வேடத்தில் நடிக்க உறுதி செய்யப்பட்டார்.  
யுடிவி மோஷன் பிக்சர்ஸ், ஹாசனின் வீட்டு தயாரிப்பு நிறுவனமான ராஜ் கமல் ஃபிலிம்ஸ் இன்டர்நேஷனலுடன் இணைந்து படத்தை விநியோகித்தது. உன்னைப்போல் ஒருவன் படத்தை இயக்கியவர் ஹாசனின் நெருங்கிய நண்பரும், அமெரிக்காவைச் சேர்ந்த திரைப்படத் தயாரிப்பாளருமான சக்ரி. சக்ரி இதற்கு முன்பு தசாவதாரத்தில் கோவிந்தின் நண்பரான சாய் ராம் வேடத்திலும், 1983 ஆம் ஆண்டு தெலுங்குத் திரைப்படமான சாகர சங்கமம் திரைப்படத்தில் கமலின் ஸ்டில் புகைப்படம் எடுக்கும் குழந்தை வேடத்திலும் நடித்திருந்தார். படத்தின் வசனம் மற்றும் திரைக்கதையை நீரஜ் பாண்டே எழுதியுள்ளார். இப்படத்திற்கு கமல்ஹாசனின் மகள் ஸ்ருதிஹாசன் இசையமைத்துள்ளார்.  
ஏப்ரல் 2009 தொடக்கத்தில் *தலைவன் இருக்கிறான்* என்பதில் இருந்து உன்னைப்போல் ஒருவன் என்று தலைப்பு மாற்றப்பட்டது. 2012 இல் வெளியான சமீபத்திய செய்திகள், *தலைவன் இருக்கிறான்* முற்றிலும் மாறுபட்ட படம் என்பதை உறுதிப்படுத்துகிறது, அது ஒரு மல்டிஸ்டாரர் என்று கூறப்படுகிறது.
# உன்னைப்போல் ஒருவன் (2009 திரைப்படம்)

## கதா பாத்திரங்கள்

### படப்பிடிப்பு

உன்னைப்போல் ஒருவன் அதன் முதல் படப்பிடிப்பை 6 பிப்ரவரி 2009 அன்று தொடங்கியது. இது 65 நாட்களில் படப்பிடிப்பை முடித்தது.
# உன்னைப்போல் ஒருவன் (2009 திரைப்படம்)

## தீம்கள்

கமலின் கூற்றுப்படி, உன்னைப்போல் ஒருவன் "சாமானியனின் கோபம், கோபம் மற்றும் துன்பத்தை" சித்தரிக்கிறது.
# உன்னைப்போல் ஒருவன் (2009 திரைப்படம்)

## ஒலிப்பதிவு

இப்படத்திற்கு கமல்ஹாசனின் மகள் சுருதி ஹாசன் இசையமைத்துள்ளார். இந்த ஆல்பத்தில் நான்கு பாடல்கள் மற்றும் ஒரு ரீமிக்ஸ் உள்ளது. படம் முழுவதும் பாடல்கள் இடம்பெற்றுள்ளன. கமல்ஹாசன், பாடகர் பிளேஸ் மற்றும் மன்யுஷா புத்திரன் ஆகியோர் பாடல் வரிகளை வழங்கினர். ஆடியோ வெளியீட்டு விழா 6 செப்டம்பர் 2009 அன்று சத்யம் சினிமாஸில் நடைபெற்றது.
| 3:43 |
| --- |
# உன்னைப்போல் ஒருவன் (2009 திரைப்படம்)

## வெளியீடு

கமல்ஹாசனின் முதல் படமான களத்தூர் கண்ணம்மா மற்றும் 1959 இல் அவர் தமிழ் சினிமாவில் நுழைந்த தேதியுடன், 2009 ஆம் ஆண்டு ஹாசனின் 50 வது ஆண்டைக் குறிக்கும் தேதியுடன் ஒத்துப்போவதால், இது ஆரம்பத்தில் ஆகஸ்ட் 12, 2009 அன்று வெளியிடப்பட்டது. இருப்பினும், தொழில்நுட்ப மற்றும் நிர்வாகச் சிக்கல்கள் காரணமாக, வெளியீடு செப்டம்பர் 18 ஆம் தேதிக்கு ஒத்திவைக்கப்பட்டது. இந்தப் படத்திற்கு மத்திய திரைப்படச் சான்றிதழ் வாரியம் U/A (பெற்றோர் வழிகாட்டுதல்) மதிப்பீடு வழங்கியது, முக்கியமாக அதன் தீம் - பயங்கரவாதம்.
# உன்னைப்போல் ஒருவன் (2009 திரைப்படம்)

## விமர்சன வரவேற்பு

உன்னைப்போல் ஒருவன் விமர்சகர்களிடமிருந்து நேர்மறையான விமர்சனங்களைப் பெற்றது. தி ஹாலிவுட் ரிப்போர்ட்டர் எழுதியது உன்னைப்போல் ஒருவன் "அதன் முன்னோடியை விட மிகவும் ஈடுபாடும் ஆற்றல் மிக்கவன்" என்றும், "சூப்பர் ஸ்டார் மோகன்லால் சென்னை போலீஸ் கமிஷனர் ராகவன் மாராராக அபூர்வ நுணுக்கத்துடனும் அசாதாரண நுணுக்கத்துடனும் நடித்துள்ளார். , கமல்ஹாசன், பெயர் தெரியாத காமன் மேன் என, நிழலாடுகிறார்". தொழில்நுட்ப ரீதியாக படம் சரியான படம் என்றும், கமல்ஹாசன் மற்றும் மோகன்லால் இருவரும் இணைந்து வருவது டிக்கெட் பணத்திற்கு மதிப்புள்ளது என்றும் சிஃபி கூறினார். ஹிந்திப் பதிப்பில் அனுபம் கேரை விட நசீருதீன் ஷா முன்னிலை வகித்ததைப் போலல்லாமல், இங்கு மோகன்லாலுக்கும் சிறந்த வசனங்கள் கொடுக்கப்பட்டுள்ளன, "படத்தை ஒரு புதிய உச்சத்திற்கு உயர்த்துவது என்னவென்றால், முன்னணியின் மிருதுவான விளக்கக்காட்சி மற்றும் சிறந்த நடிப்பு. நடிகர்கள், முக்கியமாக கமல் மற்றும் மோகன்லால், வெறுமனே ராக்".  
பிஹைண்ட்வுட்ஸ் மதிப்பிட்டது, ஒட்டுமொத்தமாக இது ஒரு சிறந்த வேலை, இது இந்தியாவின் ஒவ்வொரு சமூகப் பொறுப்புள்ள குடிமகனும் பாராட்டப்படும். நசீர் & கேருக்கு எதிராக கமல் & மோகன்லால் எவ்வாறு மோதுகிறார்கள் என்பதைப் பார்க்க உன்னைபோல் ஒருவன் பார்க்கத் தகுதியானவர் என்று Indiaglitz கருத்துரைத்தது. கோலிவுட் டுடே படம் பிரமாதமாக அருமையாக இருந்ததாகவும், கண்டிப்பாக பார்க்க வேண்டிய படம் என்றும் பாராட்டியது. Rediff.com இன் பவித்ரா சீனிவாசன் 4 நட்சத்திரங்களை வழங்கியதுடன் அதே கருத்துக்களையும் தெரிவித்திருந்தார்.
# உன்னைப்போல் ஒருவன் (2009 திரைப்படம்)

## விருதுகள்

### **ஆனந்த விகடன் சினிமா விருதுகள்**

மோகன்லால் - சிறந்த துணை நடிகர்
# சோழனை எதிர்த்த எழுவர்

**சோழனை எதிர்த்த எழுவர்** என்போர் சங்க காலத்தில் பெரும்பூட் சென்னி என்னும் சோழப் பெருவேந்தனை எதிர்த்துத் தாக்கிய கூட்டணியைச் சேர்ந்தவர்கள். இந்தத் தாக்குதல் பற்றிக் குடவாயிற் கீரத்தனார் அகநானூறு 44ஆவது பாடலில் குறிப்பிடுகிறார்.  
இக்கூட்டணியில் இடம் பெற்றிருந்தோர்:
1. நன்னன்
1. ஏற்றை
1. அத்தி (நறும்பூண் அத்தி)
1. கங்கன்
1. கட்டி
1. புன்றுறை
1. கணையன்
.  
இப்போர் கட்டூர் என்னுமிடத்தில் நடைபெற்றது. போரில் சோழர் படைத்தலைவன் பழையன் என்பவன் கொல்லப்பட்டான். எதிர்த்த கணையன் பிடிபட்டான். சோழன் அவனை தன் ஊர் கழுமலத்துக்குக் சொண்டு சென்று சிறையில் அடைத்தான்.
# சங்கர்ராமன் கொலை வழக்கு

**சங்கர்ராமன் கொலைவழக்கு** என்பது தமிழ்நாட்டின் காஞ்சிபுரத்தில் வரதராசப் பெருமாள் கோவிலில் மேலாளராக பணியாற்றி வந்த சங்கர்ராமன் இக்கோவில் வளாகத்திலேயே செப்டம்பர் 3, 2004 ஆம் ஆண்டு கூலிப்படையினரால் படுகொலை செய்யப்பட்ட நிகழ்வைக் குறித்ததாகும். இதற்கு முன்னதாக சங்கரமடத்தில் பணியாற்றி வந்த சங்கர்ராமன் சந்திரசேகர சரசுவதி சுவாமிகளின் மறைவிற்குப் பிறகு செயந்திர சரசுவதி பதவியேற்றபின்னர், மடத்தில் நிகழ்ந்த பிறழ்வுகளுக்கு எதிர்ப்பு காட்டி வெளியேறியவர். இந்த மனகசப்பின் பின்னணியில் இவரது கொலைக்கு சங்கரமடமே பொறுப்பு என்ற கருத்து உள்ளூரில் நிலவி வந்தது.  
கொலையை விசாரித்தக் காவல்துறையினர் இதனை நிகழ்த்திய அப்பு என்பவரையும் அவரது கூட்டாளிகளையும் கைது செய்து அவர்களுக்கு பணம் கொடுத்ததாக இரவி சுப்பிரமணியம் என்பவரையும் கைது செய்தனர். குற்றத்திற்கான திட்டமிடலுக்காகவும் தூண்டலுக்காகவும் ஆந்திராவில் முகாமிட்டிருந்த சங்கரமடத் தலைவர்களான செயந்திர சரசுவதி மற்றும் விசயேந்திர சரசுவதி இருவரையும் நவம்பர் 11, 2004 அன்று கைது செய்தது ஜெயலலிதா தலைமையிலான. ஆட்சி சனவரி 21, 2005 அன்று விசாரணை அதிகாரியும் காவல்துறை கண்காணிப்பாளருமான பிரேம் குமார் 1873 பக்கங்கள் அடங்கிய குற்றப்பத்திரிகையை மாவட்ட மற்றும் அமர்வு நீதிமன்றத்தில் சமர்ப்பித்தார். குற்றம் சாட்டப்பட்ட இரவி சுப்பிரமணியம் குற்றம் ஒப்பிய சான்றுரைஞராக மாறி புலனாய்வுக்கு உதவியதாக பதிந்தார். குற்றப்பத்திரிகையில் மடத்தில் நடக்கும் குளறுபடிகளையும் சாமிகளின் விதிமீறல்களையும் குறிப்பிட்டு சங்கர்ராமன் எழுதிய கடிதங்களாலும் அவர் பொதுவெளியில் இவற்றை வெளியிட மிரட்டியதாலும் கவலையுற்ற மடத்தலைவர்கள் இருவரும் அவரை அழிக்க திட்டமிட்டதாகக் குறிப்பிடப்பட்டுள்ளது.  
அக்டோபர் 2005ஆம் ஆண்டு உச்ச நீதிமன்றத்தின் ஆணைப்படி புதுவை மாவட்ட மற்றும் அமர்வு நீதிமன்றத்திற்கு மாற்றப்பட்டது. பின்னர் இரு மடத்தலைவர்களும் பிணை விடுப்பில் வெளியே வந்தனர். ஏப்ரல் 5,2011 அன்றைய நிலவரப்படி இன்னும் 20 சான்றுறைஞர்கள் விசாரிக்கப்பட வேண்டி இருந்தது. இந்நிலையில் விசாரிக்கப்பட்ட 177 சாட்சிகளில் பலர் தங்கள் முந்தையக் கூற்றுகளை மறுத்துள்ளனர்.  
ஆகத்து 25, 2011 அன்று இந்தக் கொலை வழக்கை விசாரித்து வரும் புதுவை நீதிபதியுடன் ஜெயேந்திரர் தொலைபேசியில் பேசுவது போன்று வெளியாகியுள்ள ஒலிநாடாக்கள் நீதிபதிக்கு பணம் கொடுத்து வழக்கின் தீர்ப்பை மாற்ற முயல்வதாக சென்னை நீதிமன்றத்தில் மனு தாக்கல் செய்யப்பட்டது. இதனை விசாரித்த சென்னை உயர்நீதிமன்றம் செப்டம்பர் 5ஆம் நாள் இறுதி விசாரணை நடத்தவிருந்த நிலையில் புதுவை அமர்வு நீதிமன்றத்திற்கு மேலும் தொடர இடைக்காலத் தடை விதித்து இது குறித்த விசாரணையை நடத்துமாறு உயர்நீதிமன்றத்தின் ஊழல் கண்காணிப்புப் பதிவாளருக்கு உத்தரவிட்டது.
# சங்கர்ராமன் கொலை வழக்கு

## தீர்ப்பு

காஞ்சிபுரம் வரதராசப் பெருமாள் கோவிலில் மேலாளராக பணியாற்றி வந்த சங்கரராமன் கொலை வழக்கில் ஜயேந்திரர், விஜயேந்திரர் மற்றும் அவர்களுடன் குற்றம் சாட்டப்பட்ட 23 பேரையும் புதுவை நீதிமன்றம் மூலக் காரணம் நிருபிக்கப்படவில்லை என்ற காரணத்திற்காக 27.11.2013 அன்று விடுதலை செய்தது.இவ்வழக்கில் சென்னை உயர் நீதிமன்றத்தில் மேல் முறையீடு செய்யத் தேவையில்லை என்று உள்துறை அமைச்சகத்திற்கு சமர்ப்பித்த கருத்தில் மத்திய அரசின் தலைமை வழக்கறிஞர் முகுல் ரகோத்கி தெரிவித்தார்.
# யாதவேந்திர சிங்

**யாதவேந்திர சிங்** (*Yadavindra Singh* பிறப்பு: சனவரி 17 1913 - இறப்பு: சூன் 17 1974) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 52 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1934 ம் ஆண்டில் பிரதிநிதித்துவப் படுத்தியுள்ளார்.
# சதாசிவ் பட்டேல்

**சதாசிவ் பட்டேல்** (*Sadashiv Patil)*, பிறப்பு: அக்டோபர் 10 1933), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 36 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1955 ம் ஆண்டில் பிரதிநிதித்துவப் படுத்தியுள்ளார்.
# சந்தீப் பாட்டில்

**சந்தீப் மதுசுதன் பட்டேல்** *(Sandeep Patil,* பிறப்பு: ஆகத்து 18 1956), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் 29 தேர்வுத் துடுப்பாட்டப் போட்டிகளிலும், 45 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2012ஆம் ஆண்டில் இருந்து பிசிசிஐயின் தலைமை தேர்வாளர் ஆவார். இவர் கென்ய துடுப்பாட்ட அணியின் தலைமைப் பயிற்சியாளராக செயல்பட்டார். இவரின் தலைமையில் தான் 2003 துடுப்பாட்ட உலகக்கிண்ணத் தொடரில் கென்ய அணி அரையிறுதி வரை சென்றது. இந்தியன் கிரிக்கெட் லீக் தொடரில் இவர் மும்பை சேம்ப் அணியின் தலைமைப் பயிற்சியாளராக நியமிக்கப்பட்டார்.பின் அதிகாரப்பூர்வமற்ற இந்தத் தொடர் கைவிடப்பட்டது.இந்தியத் துடுப்பாட்டக் கட்டுப்பாடு வாரியம் இவரை தேசியத் துடுப்ப்பாட்ட சங்கத்தின் நிர்வாக இயக்குநராக இவரை நியமனம் செய்தது. இதற்கு முன்பாக தேவ் வாட்மோர் இந்தப் பதவியில் இருந்தார். செப்டம்பர் 27,2017 இல் இந்தியத் துடுப்பாட்டக் கட்டுப்பாடு வாரியத்தின் தேர்வுக் குழு உறுப்பினராக நியமிக்கப்பட்டார்.
# குமட்டூர்க் கண்ணனார்

**குமட்டூர்க் கண்ணனார்** இடைக்கால புலவர்களில் ஒருவர். இமயவரம்பன் நெடுஞ்சேரலாதன் என்னும் சங்ககாலச் சேரமன்னரை இப்புலவர் பாடியுள்ளார். இவர் பாடிய அந்தப் பத்துப் பாடல்கள் பதிற்றுப்பத்து என்னும் நூலில் இரண்டாம் பத்தாக வைக்கப்பட்டுள்ளது.  
குமட்டூர் என்னும் ஊரைச் சேர்ந்தவர் இவர். இவர் பெயர் கண்ணனார். குமட்டூர் என்பது பண்டைத் தமிழகத்து ஊர்களுள் ஒன்று. இந் நாளிலே, இப் பெயருடையதான ஊர் எது என்பது தெரியவில்லை.
# குமட்டூர்க் கண்ணனார்

## பாடிப் பெற்ற பரிசில்

குமட்டூர்க் கண்ணனார் இமயவரம்பன் நெடுஞ்சேரலாதனைப் புகழ்ந்து பாடியதால் உம்பற்காட்டையும் 500 ஊர்களையும் இறையிலி நிலமாகவும், தென்னாட்டு வருவாயுள் பாதியையும் பரிசாகப் பெற்றார்.
# ரமேஷ் பவார்

**ரமேஷ் பவார்** *(Ramesh Powar*, பிறப்பு: மே 20 1978), இந்தியத் துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இந்தியத் தேசிய அணியினை 2007 ம் ஆண்டில் பிரதிநிதித்துவப் படுத்தியுள்ளார்.
# கல்பகம் சுவாமிநாதன்

**கல்பகம் சுவாமிநாதன்** (ஆகத்து 15, 1922 - ஏப்ரல் 6, 2011) தமிழ்நாட்டின் பிரபல வீணை இசைக்கலைஞரும் கருநாடக இசைப் பேராசிரியையும் ஆவார்.
# கல்பகம் சுவாமிநாதன்

## வாழ்க்கைச் சுருக்கம்

தமிழ்நாடு, திருவாரூர் மாவட்டம், சேதலப்பதி கிராமத்தில் பிறந்தவர் கல்பகம். தனது எட்டாவது அகவையில் தாயார் அபயாம்பாளிடம் கருநாடக இசையைக் கற்கத் தொடங்கினார். பின்னர் கல்லிடைக்குறிச்சி அனந்தகிருஷ்ண ஐயர், டி.எல். வெங்கடராம ஐயர், முசிரி சுப்பிரமணிய ஐயர், பூதலூர் கிருஷ்ணமூர்த்தி சாஸ்திரிகள், டைகர் வரதாச்சாரியார், மைசூர் வாசுதேவாச்சார் ஆகியோரிடம் முறையாகக் கருநாடக இசையைப் பயின்றார்.  
கல்பகம் சுவாமிநாதனை ஆசிரியத் தொழிலுக்குக் கொண்டு வந்தவர் டைகர் வரதாச்சாரியார். கலாசேத்திராவில் 1940கள், 1950களில் வீணை கற்பித்தார். 1964 ஆம் ஆண்டில் தமிழ்நாடு அரசு இசைக் கல்லூரியில் பணியாற்ற ஆரம்பித்து 1980 இல் பேராசிரியையாக இளைப்பாறினார்.
# கல்பகம் சுவாமிநாதன்

## விருதுகள்

- கலைமாமணி, தமிழ்நாடு அரசு விருது
- சங்கீத நாடக அகாதமி விருது, இந்தியக் குடியரசுத் தலைவர் விருது
- சங்கீத கலை ஆச்சாரியார் விருது
# ஈ. ஏ. எஸ். பிரசன்னா

**ஈ. ஏ. எஸ். பிரசன்னா** *(, E. A. S. Prasanna),* பிறப்பு: மே 22 1940), துடுப்பாட்ட அணியின் துடுப்பாட்டக்காரர். இவர் 49 தேர்வுத் துடுப்பாட்டப் போட்டிகளிலும், 235 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1962 – 1978 ஆண்டுகளில் பிரதிநிதித்துவப் படுத்தியுள்ளார்.
# செதேஷ்வர் புஜாரா

**செதேஷ்வர் அரவிந்த் புஜாரா** *(**Cheteshwar Arvind Pujara**)*, பிறப்பு: சனவரி 25 1988), இந்தியத் துடுப்பாட்ட அணியின் துடுப்பாட்டக்காரர். இவர் உள்ளூர் போட்டிகளில் சௌராட்டிரத்திற்காகவும் மற்றும் இந்திய தேசிய அணிக்காகவும் விளையாடியுள்ளார். வலது கை துடுப்பாட்டக்காரரான இவர் 2005 ஆம் ஆண்டு முதல் முதல் தரத் துடுப்பாட்டப் போட்டிகளில் விளையாடி வருகிறார். அக்டோபர் 2010 இல் பெங்களூருவில் நடைபெற்ற தேர்வுத் துடுப்பாட்டப் போட்டியில் அறிமுகம் ஆனார். ராகுல் திராவிட்<nowiki/>மற்றும் வங்கிபுரப்பு வெங்கட சாய் லட்சுமண் ஆகியோரின் ஓய்விற்குப் பின் மத்திய வரிசையில் விளையாடும் வாய்ப்பினைப் பெற்றார். பின் மார்ச், 2013 இல் ஆத்திரேலியத் துடுப்பாட்ட அணிக்கு எதிரான போட்டியிலும் இருநூறு ஓட்டங்கள் அடித்தார். இந்த இரண்டு போட்டிகளிலும் ஆட்டநாயகன் விருது வென்றார். மேலும் இரு போட்டிகளிலும் இந்திய அணி வெற்றி பெற்றது.  
2012 ஆம் ஆண்டில் நடைபெற்ற என். கே. பி. சால்வே சேலஞ்ஜர் கோப்பையில் விளையாடினார். இந்தத் தொடரில் அதிக ஓட்டங்கள் எடுத்தவர் பட்டியலில் முதலிடத்தில் இருந்தார். இதில் இரண்டு இருநூறுகள் மற்றும் ஐம்பது ஓட்டங்களும் அடங்கும். 11 தேர்வுத் துடுப்பாட்டங்களில் 18 ஆட்டப்பகுதிகளில் (*இன்னிங்ஸ்)* விளையாடி 1000 ஓட்டஙகளை எடுத்தார். இதன்மூலம் அதிவிரைவாக 1000 ஓட்டஙகளைக் கடந்த வீரர் எனும் சாதனையைப் படைத்தார். 2013 ஆம் ஆண்டின் சிறந்த வீரருக்கான பன்னாட்டுத் துடுப்பாட்ட அவையின் விருதினைப் பெற்றார். இதன்மூலம்முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த இந்திய வீரர் எனும் சாதனையைப் படைத்தார். இதற்கு முன் 1964-1965 ஆம் ஆண்டுகளில் சந்து போர்டே என்பவர் 1,604 ஓட்டஙக்ள் எடுத்ததே சாதனையாக இருந்தது.தேர்வுத் துடுப்பாட்டப் போட்டிகளின் நிபுணர் என புஜாரா பரவலாக அறியப்படுகிறார்.
# செதேஷ்வர் புஜாரா

## ஆரம்பகால வாழ்க்கை

செதேஷ்வர் புஜாரா சனவரி 25, 1988 இல் ராஜ்கோட், குசராத்தில் பிறந்தார். இவரின் தந்தை ஆரோக்கியதாஸ் ராமசாமி புஜாரா, சௌராஷ்டிர அணிக்காக ரஞ்சிக் கோப்பைப் போட்டிகளில் விளையாடியவர். தாய் ரீமா புஜாரா. இவரின் பெற்றோர் புஜாராவின் திறமையை சிறுவயதிலேயே அறிந்து அவரின் தந்தையின் மூலம் பயிற்சி அளித்தனர். இவர் *பி பி ஏ இ பட்டம் பெற்றுள்ளார்.*
# பனன்மால் பஞ்சாபி

**பனன்மால் பஞ்சாபி** *(Pananmal Punjabi*, பிறப்பு: செப்டம்பர் 20 1921), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 32 முதல்தர துடுப்பாட்டப் போட்டிகளிலும் கலந்து கொண்டுள்ளார். இந்தியத் தேசிய அணியினை 1955 ம் ஆண்டில் பிரதிநிதித்துவப்படுத்தியுள்ளார்.
# சந்திரசேகர சரசுவதி

**சந்திரசேகரேந்திர சரசுவதி சுவாமிகள்** (*Chandrashekarendra Saraswati Swamigal*) (மே 20, 1894 &ndash;சனவரி 8, 1994) காஞ்சி காமகோடி பீடத்தின் 68-ஆவது பீடாதிபதியாவார். இவர் *காஞ்சி முனிவர்*, *பரமாச்சாரியார்*, *மகாசுவாமி*, *மகா பெரியவாள்* என்றும் அழைக்கப்பட்டார். தெய்வத்தின் குரல் எனும் பெயரில் இந்து மதத் தத்துவங்களைப் புத்தகமாக எழுதியுள்ளார்.